Diari Oficial de la Generalitat Valenciana


Sumari del DOGV 5436, del 25-01-2007 (2006/15378)

RESOLUCIÓ de 7 de novembre del 2006, del conseller de Territori i Habitatge, per la qual s'aprova definitivament el Programa d'actuació integrada per a la gestió directa de la UE ZR-5 del municipi de Sagunt, el qual incorpora memòria del programa i projecte d'urbanització.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5436

Data del DOGV
:   25-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/15528


Data del document
:   07-11-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sagunt
    * pla d'urbanisme

Vist el programa d'actuació integrada (d'ara en avant PAI) de la unitat d'execució única del sector unitat d'execució ZR-5, el promotor del qual és la Generalitat Valenciana, a través de l'Institut Valencià d'Habitatge SA (d'ara en avant, IVHSA), i de conformitat amb els següents  
ANTECEDENTS DE FET  
Primer  
Amb data 30 de juny del 2005, ha entrat en el Servei Territorial d'Urbanisme la documentació relativa al PAI ressenyat, que consta de memòria, projecte d'urbanització i expedient de tramitació.  
Segon  
El procediment ha seguit el que preveuen els articles 42, 38 i concordants de la Llei reguladora de l'activitat urbanística (d'ara en avant LRAU). La documentació es va depositar per a la seua consulta pública en l'Ajuntament de Sagunt, com també en les oficines de l'IVHSA. La informació pública es va inserir en el DOGV núm. 4908, de 22 de desembre del 2004 i en el Diari Las Provincias de data 17 de desembre del 2004. Es van remetre els avisos preceptius als titulars cadastrals.  
Tercer  
Es van presentar diverses al·legacions de particulars, i informes per part de l'Ajuntament de Sagunt. Aquests van ser degudament contestats mitjançant l'informe de data 17 de juny del 2005 de l'IVHSA que obra en l'expedient administratiu remés, estimant i desestimant segons la motivació continguda en el aquest informe.   
Quart  
En data 30 de juny del 2005, es remet per a la seua aprovació provisional l'esmentat programa juntament amb la còpia del seu expedient administratiu.  
Cinqué  
La Comissió Territorial d'Urbanisme de València, en sessió celebrada el dia 10 d'abril del 2006, va acordar aprovar provisionalment el PAI UE-ZR5, i va proposar al conseller que adopte l'acord d'aprovar definitivament el programa d'actuació integrada per a la gestió directa de la UE ZR-5 del municipi de Sagunt, que incorpora memòria del programa i projecte d'urbanització, adjudicar la condició d'urbanitzador a l'Institut Valencià d'Habitatge SA, en la seua condició d'empresa pública dependent de la Conselleria de Territori i Habitatge, resoldre les al·legacions presentades en el sentit que es conté en l'informe de l'IVHSA de data 17 de juny del 2005 i emetre la preceptiva cèdula d'urbanització conforme a l'article 42.1 LRAU.  
Sisé  
Amb data 13 de setembre del 2006 el conseller de Territori i Habitatge va aprovar l'homologació sectorial declarativa i Pla de reforma interior de millora de la unitat d'execució ER5 de Sagunt.  
FONAMENTS DE DRET  
Primer  
Per acord de la Comissió Territorial d'Urbanisme de 4 d'abril del 2006 es va aprovar l'homologació i PRI UE-ZR5, i es va elevar posteriorment per a la seua aprovació definitiva al conseller de Territori i Habitatge. L'àmbit de l'esmentat sector comprén una extensió de 35.998 m².  
Segon  
L'objecte del programa consisteix en l'ordenació detallada del UE ZR-5 del Pla general de Sagunt, vigent per a aquest àmbit segons el que estableixen els art. 21, 22 i 27 de la Llei 6/1994 de la LRAU.  
Tercer  
El PAI s'ha tramitat amb subjecció al que preveuen els articles 42 i 43 LRAU, i ha de considerar-se administració actuant la Generalitat Valenciana.  
Quart  
La proposta requereix cèdula d'urbanització tal com disposa l'article 42.1 in fine LRAU.  
Cinqué  
El programa desenvolupa les previsions de l'homologació i PRI de la UE ZR-5 de Sagunt, sense que s'observe cap obstacle per a la seua aprovació definitiva. Consta certificat de la Gerència de l'IVHSA el qual acredita l'existència de crèdit pressupostari suficient per a executar l'actuació, a l'efecte del que preveu l'article 43-8 SXKD.  
Sisé  
El conseller de Territori i Habitatge és l'òrgan competent per a l'aprovació d'aquest expedient, d'acord amb el que preveu l'article 6-e) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics. Conforme a l'article 10 a) del mateix text, la Comissió Territorial d'Urbanisme ha d'emetre dictamen previ.  
Vistos els preceptes legals citats i la resta de disposicions de general i pertinent aplicació de conformitat amb l'acord de la Comissió Territorial d'Urbanisme de València, resolc:  
1. Aprovar definitivament el programa d'actuació integrada per a la gestió directa de la UE ZR-5 del municipi de Sagunt, el qual incorpora memòria del programa i projecte d'urbanització.  
2. Adjudicar la condició d'urbanitzador a l'Institut Valencià d'Habitatge SA, en la seua condició d'empresa pública dependent de la Conselleria de Territori i Habitatge.  
3. Resoldre les al·legacions presentades en el sentit que es conté en l'informe de l'IVHSA de data 17 de juny del 2005.  
4. Emetre la preceptiva cèdula d'urbanització conforme a l'article 42.1 LRAU.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que els interessats puguen exercir qualsevol altre recurs que estimen oportú.  
València, 7 de novembre del 2006.- El conseller de Territori i Habitatge: Esteban González Pons.